פרס אבל

פרס אָבֶּל (בנורווגית: Abelprisen) הוא פרס המוענק מדי שנה על ידי מלך נורווגיה מאז 2003, למתמטיקאים מכל העולם בעלי הישגים בולטים ויוצאי דופן.

הפרס נחשב כיוקרתי ביותר מבין הפרסים הבינלאומיים המוענקים למתמטיקאים (לצד מדליית פילדס, שמוענקת לצעירים בלבד) ונחשב מקביל לפרס נובל (שאינו כולל קטגוריית מתמטיקה).

היסטוריה של הפרס
ב־1897, סמוך להופעתו של פרס נובל, ביקש המתמטיקאי הנורווגי סופוס לי לייסד קרן לזכר נילס אבּל, שתעניק פרס מתמטי אחת לחמש שנים; לי מת ב־1899, לפני שהספיק להוציא את הרעיון אל הפועל. שלוש שנים אחר-כך, לרגל שנת המאה להולדתו של אבל, אימץ אוסקר השני, אז מלך שוודיה ונורווגיה, את הרעיון; ואולם, בעקבות הפיצול בין שתי המדינות ב־1905, לא יצאה התוכנית אל הפועל. המדינאי הנורווגי פריטיוף ננסן כתב אז כי "פרס אבל עלה השמימה יחד עם האיחוד".

מאה שנים אחר-כך נוערו התוכניות הישנות ואושרו על ידי ממשלת נורווגיה, והחל משנת 2003 האקדמיה הנורווגית למדעים ולאמנויות מכריזה מדי שנה על הזוכה שנבחר על ידי ועדה בינלאומית של חמישה מתמטיקאים.

הפרס הכספי לזוכה הוא 7.5 מיליון כתר נורווגי, נכון ל־2021 שוויו כ־2.9 מיליון ש"ח.

הזוכים בפרס 

 שנה דיוקן מקבלי הפרס מדינה מוסד אקדמי פרטים 2003 100px ז'אן-פייר סר  קולז' דה פראנס עבור תפקיד המפתח שמילא בעיצובם המודרני של תחומים רבים במתמטיקה, לרבות טופולוגיה, גאומטריה אלגברית ותורת המספרים. 2004 100px מייקל עטיה  /  אוניברסיטת אדינבורו  אוניברסיטת קיימברידג' על גילוי משפט האינדקס והוכחתו, משפט המקשר בין טופולוגיה, גאומטריה ואנליזה, ועל תפקידם יוצא הדופן בבניית גשרים חדשים בין המתמטיקה לפיזיקה התאורטית. 100px איזדור זינגר  המכון הטכנולוגי של מסצ'וסטס  אוניברסיטת קליפורניה בברקלי 2005 100px פטר לקס  /  מכון קרנט על תרומתו פורצת הדרך לתאוריה וליישום של משוואות דיפרנציאליות חלקיות, ולחישוב הפתרונות שלהן. 2006 100px לנארט קרלסון  המכון המלכותי לטכנולוגיה KTH על תרומותיו המעמיקות והיסודיות לאנליזה ההרמונית ולתאוריה של מערכות דינמיות חלקות. 2007 100px סריניוסה ואראדהאן  (Sathamangalam R. Srinivasa Varadhan)  /  מכון קרנט על תרומותיו הבסיסיות לתורת ההסתברות ובפרט על יצירת תאוריה מאוחדת של סטיות גדולות. 2008 100px ג'ון תומפסון  אוניברסיטת פלורידה על הישגיהם המעמיקים באלגברה ובפרט על עיצובה המודרני של תורת החבורות. 100px ז'ק טיץ  /  קולז' דה פראנס 2009 100px מיכאיל גרומוב  /  המכון למחקרים מדעיים מתקדמים  מכון קרנט על תרומותיו המהפכניות לגאומטריה. 2010 100px ג'ון טייט  אוניברסיטת טקסס באוסטין על השפעתו המתמשכת והעצומה בתחום תורת המספרים. 2011 100px ג'ון מילנור  אוניברסיטת סטוני ברוק על תגליות חלוציות בטופולוגיה, גאומטריה ואלגברה. 2012 100px אנדרה סמרדי  (Endre Szemerédi)  /  המכון למתמטיקה אלפרד רני  אוניברסיטת ראטגרס על תרומתו למתמטיקה בדידה ולמדעי המחשב התאורטיים ולאות הוקרה על ההשפעה העמוקה והמתמשכת של תרומות אלה. 2013 100px פייר דלין  המכון למחקר מתקדםעבור התרומה לגאומטריה האלגברית ועל ההשפעה שלה על תורת המספרים, תורת ההצגות ותחומים הקשורים. 2014 100px יעקב סיני  /  אוניברסיטת פרינסטון  מכון לנדאו לפיזיקה תאורטית על תרומותיו היסודיות למערכות דינמיות, תורה ארגודית ופיזיקה מתמטית. 2015 100px ג'ון פורבס נאש  אוניברסיטת פרינסטון על תרומותיהם היסודיות למשוואות דיפרנציאליות חלקיות לא ליניאריות. 100px לואיס נירנברג  /  מכון קרנט 2016 100px אנדרו ויילס  אוניברסיטת אוקספורד הוכיח את השערת טניאמה-שימורה אשר גררה את נכונות המשפט האחרון של פרמה. 2017 100px איב מֶיֶיר  אקול נורמל סופרייור פריז-סקליי על תרומתו המרכזית בפיתוח תורת הגלונים (Wavelets). 2018 100px רוברט לנגלנדס  /  המכון למחקר מתקדם על גילוי הקשר בין תורת המספרים, תורת ההצגות ותבניות אוטומורפיות. 2019 100px קארן אולנבק  אוניברסיטת טקסס באוסטין על תרומותיה למשוואות דיפרנציאליות חלקיות גאומטריות, תורת כיול ומערכות אינטגרביליות ועל השפעת עבודתה על אנליזה מתמטית, גאומטריה ופיזיקה מתמטית. 2020 100px הלל פורסטנברג  /  האוניברסיטה העברית בירושלים על השימוש החלוצי של שיטות מתורת ההסתברות והדינמיקה בתורת החבורות, תורת המספרים וקומבינטוריקה. 100px גריגורי מרגוליס  /  אוניברסיטת ייל 2021 100px אבי ויגדרזון  /  המכון למחקר מתקדם על פיתוח תורת הסיבוכיות ותורת הגרפים, והקשרים בין תחומים אלה. 100px לסלו לובאס  אוניברסיטת אטווש לוראנד 2022 100px דניס סאליבן  אוניברסיטת סטוני ברוק ואוניברסיטת העיר ניו יורק על תרומותיו לחקר הטופולוגיה, ובמיוחד לחקר הטופולוגיה האלגברית, הגאומטרית והמערכות הדינמיות. 2023 100px לואיס קפארלי  /  אוניברסיטת טקסס באוסטין על תרומותיו לחקר משוואות דיפרנציאליות חלקיות. 2024 100px מישל טלגרן  המרכז הלאומי למחקר מדעי, CNRS, צרפת על חקר ההסתברות והבנת תהליכים אקראיים בטבע 2025 100px מסאקי קאשיווארה  מכון המחקר למדעי המתמטיקה, אוניברסיטת קיוטו, יפן על תרומותיו היסודיות לאנליזה אלגברית ולתורת ההצגות, בפרט לפיתוח התאוריה של מודולי D  וגילוי בסיסי גביש 

 ראו גם 
  מדליית פילדס
 פרס וולף

 קישורים חיצוניים 





 הערות שוליים 

אבל